Αυτό το λήμμα αφορά τον δήμο Νέας Χαλκηδόνας.  Για άλλες χρήσεις, δείτε: Νέα Χαλκηδόνα (αποσαφήνιση).
Συντεταγμένες: 38°2′N 23°44′E﻿ / ﻿38.033°N 23.733°E﻿ / 38.033; 23.733

Η **Νέα Χαλκηδόνα** είναι δημοτική ενότητα του Δήμου Νέας Φιλαδέλφειας - Νέας Χαλκηδόνας και πρώην Δήμος.

Στοιχεία
--------

Η Νέα Χαλκηδόνα βρίσκεται στην Αττική, στο βόρειο άκρο του Κεντρικού Τομέα Αθηνών. Εχει έκταση 1,73 τετραγωνικά χιλιόμετρα και πληθυσμό που ανέρχεται σε 9.822 κατοίκους (Απογραφή 2011).

Ξεκίνησε να αναπτύσσεται στα δυτικά του ρέματος του Ποδονίφτη και μέχρι το 1920 ήταν ένα αγροτικό και αραιοκατοικημένο μέρος.

Μετά τη Μικρασιατική καταστροφή απέκτησαν εκτάσεις και εγκαταστάθηκαν στην περιοχή πρόσφυγες από την Κωνσταντινούπολη. Το 1934 συστάθηκε κοινότητα με την ονομασία *Νέα Χαλκηδόνα* σε ανάμνηση της Χαλκηδόνας, προαστίου στην ασιατική πλευρά της Κωνσταντινούπολης. Σταδιακά η Νέα Χαλκηδόνα αναπτύχθηκε χάρη στην αντιμετώπιση της έλλειψης υποδομών και την εκπόνηση ενός πληρέστερου σχεδίου πόλεως στις παραμονές του Β΄ Παγκοσμίου Πολέμου.

Μεταπολεμικά έγιναν εργασίες υποδομών (πχ ασφαλτόστρωση) και παρατηρήθηκε εκτεταμένη οικοδόμηση, ιδιαίτερα στα χρόνια της Στρατιωτικής Δικτατορίας, ενώ η αύξηση του πληθυσμού είχε αποτέλεσμα το 1982 την αναγνώριση της Νέας Χαλκηδόνας σε Δήμο. Το 2011 συνενώθηκε σε ένα Δήμο με τη γειτονική της Νέα Φιλαδέλφεια, αποτελώντας πλέον τη δημοτική ενότητα Νέας Χαλκηδόνας.

Στη Νέα Χαλκηδόνα σώζονται αρκετά κτίρια, κυρίως κατοικίες, με τα χαρακτηριστικά αρχιτεκτονικά στοιχεία της δεκαετίας του '30 και του '50. Άλλα σημεία ενδιαφέροντος είναι το διατηρητέο κτίριο του παλιού Πνευματικού Κέντρου και το παλαιό Στρατιωτικό Εργοστάσιο, δείγμα βιομηχανικής κληρονομιάς.

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.
2. ↑  dlib.statistics.gr/Book/GRESYE\_02\_0101\_00098%20.pdf.
3. 1 2 3 4  «Ιστορία – Δήμος Νέας Φιλαδέλφειας – Νέας Χαλκηδόνας». *dimosfx.gr*. Ανακτήθηκε στις 21 Ιουλίου 2023.
4. ↑  «Η Πόλη». *ΠΠΙΕΔ | Μουσείο Μικρασιατικού Ελληνισμού*. Ανακτήθηκε στις 21 Ιουλίου 2023.
5. 1 2  «Κυρία Γρατσία, μάθατε πώς λένε τα ροζ ανθάκια των δέντρων της Νέας Χαλκηδόνας; | LiFO». *www.lifo.gr*. 16 Ιουνίου 2016. Ανακτήθηκε στις 21 Ιουλίου 2023.
6. ↑  «Γενικά στοιχεία – Δήμος Νέας Φιλαδέλφειας – Νέας Χαλκηδόνας». *dimosfx.gr*. Ανακτήθηκε στις 21 Ιουλίου 2023.
7. ↑  «Πνευματικό Κέντρο Νέας Χαλκηδόνας – Δήμος Νέας Φιλαδέλφειας – Νέας Χαλκηδόνας». *dimosfx.gr*. Ανακτήθηκε στις 21 Ιουλίου 2023.
8. ↑  «Βιομηχανική Κληρονομιά – Δήμος Νέας Φιλαδέλφειας – Νέας Χαλκηδόνας». *dimosfx.gr*. Ανακτήθηκε στις 21 Ιουλίου 2023.

|  |  |  |  |
| --- | --- | --- | --- |
| 

| π • σ • ε
Δημοτικές ενότητες του Δήμου Νέας Φιλαδέλφειας - Νέας Χαλκηδόνας |
| --- |
|  |
| 
Νέα Φιλαδέλφεια · Νέα Χαλκηδόνα |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Περιφερειακή Ενότητα Κεντρικού Τομέα |
| --- |
|  |
| 
Έκταση: 87,3km² · Πληθυσμός: 1.029.520 (απογρ. 2011) |
|  |
| 
Δήμος Αθηναίων · Δήμος Βύρωνος · Δήμος Γαλατσίου · Δήμος Δάφνης-Υμηττού · Δήμος Ζωγράφου · Δήμος Ηλιουπόλεως · Δήμος Καισαριανής · Δήμος Νέας Φιλαδέλφειας - Νέας Χαλκηδόνας |
|  |
| 
Αντιπεριφερειάρχης: Άννα Τσάτσου · Ιστότοπος: www.patt.gov.gr |

 |